па́стыріе и учи́теліе, до́брагѡ па́стыря пречс̑тую мт҃рь соше́дшеся восхва́лимъ: свѣ́щникъ златоза́рный, свѣтоно́сный ѻ́блакъ, нб҃съ простра́ннѣйшую, ѡдушевле́нный ківѡ́тъ, ѻгнезра́чный влд̑чень прс̑то́лъ, маннопріе́мную злату́ю ста́мну, затворе́нную сло́ва две́рь, всѣ́хъ хрс̑тіа́нъ прибѣ́жище, пѣ́сньми бл҃гоглаго́ливыми похваля́юще си́це рце́мъ: пала́то сло́ва, сподо́би смирє́нныя ны̀ нбс̑наго црс̑твія, ничто́же бо невозмо́жно хода́тайству твоему̀